കൊക്കയാറില് കുട്ടികളടക്കം ആറു പേരുടെ മൃതദേഹവും കൂട്ടിക്കലില് 11 മൃതദേഹവും കണ്ടെത്തി മരണം 20 കോട്ടയംഇടുക്കി: കോട്ടയംഇടുക്കി അതിര്ത്തി മേഖലയിലുണ്ടായ ദുരന്തത്തില് മരണം 20 ആയി. കോട്ടയത്ത് 13 പേരും ഇടുക്കിയില് ഏഴു പേരുമാണ് മരിച്ചത്. കൂട്ടിക്കലില് നിന്ന് എട്ട് മൃതദേഹങ്ങള് ഞായറാഴ്ച കണ്ടെടുത്തു. മൂന്നുപേരുടെ മൃതദേഹം ശനിയാഴ്ച കിട്ടിയിരുന്നു. ഒരു കുടുംബത്തിലെ ആറുപേരും മരിച്ചവരില് ഉള്പ്പെടുന്നു. ഒഴുക്കില്പെട്ട രണ്ടുേപരെ കണ്ടെത്താനുണ്ട്.കൂട്ടിക്കല് വില്ലേജില് ഇളംകാട് കാവാലി ഒട്ടലാങ്കല് വട്ടാളക്കുന്നേല് മാര്ട്ടിന് 48, മക്കളായ സാന്ദ്ര 14, സ്നേഹ 10, ഏന്തയാര് സ്വദേശിനി സിസിലി 50, പ്ലാപ്പള്ളിയിലുണ്ടായ ഉരുള്പൊട്ടലില് കാണാതായ ആറ്റുചാലില് ജോമിയുടെ ഭാര്യ സോണിയ ജോബി 45, മകന് അലന് ജോബി 14, പന്തലാട്ടില് മോഹനന്റെ ഭാര്യ സരസമ്മ മോഹന് 62, മുണ്ടകശ്ശേരി വേണുവിന്റെ ഭാര്യ റോഷ്നി 48 എന്നിവരുടെ മൃതദേഹങ്ങളാണ് ഞായറാഴ്ച കണ്ടെത്തിയത്. ഏന്തയാറില് ഓട്ടോ ഡ്രൈവറായ ഷാലറ്റ് ഓലിക്കല് 29, കൂവപ്പള്ളിയില് രാജമ്മ 64 എന്നിവരുടെ മൃതദേഹവും ലഭിച്ചു. ഇവര് ഒഴുക്കില്പെട്ടതാണെന്നാണ് വിവരം. ഒട്ടലാങ്കല് മാര്ട്ടിെന്റ അമ്മ ക്ലാരമ്മ ജോസഫ് 65, ഭാര്യ സിനി35, മകള് സോന 11 എന്നിവരുടെ മൃതദേഹങ്ങള് ശനിയാഴ്ചതന്നെ കണ്ടെടുത്തിരുന്നു.ഇടുക്കി പീരുമേട് കൊക്കയാറില് ഉരുള്പൊട്ടലില് കാണാതായ നാലുകുട്ടികള് അടക്കം ആറുപേരുടെ മൃതദേഹങ്ങളും കണ്ടെത്തി. ഷാജി ചിറയില് 55, സിയാദിെന്റ ഭാര്യ ഫൗസിയ 28, മകന് അമീന് ഏഴ്, മകള് അംന ഏഴ്, കല്ലുപുരക്കല് ഫൈസലിെന്റ മക്കളായ അഫ്സാര എട്ട്, അഫിയാന് നാല് എന്നിവരുടെ മൃതദേഹങ്ങളാണ് ലഭിച്ചത്. അംന, അഫ്സാര, അഫിയാന് എന്നിവരുടെ മൃതദേഹങ്ങള് കെട്ടിപ്പിടിച്ചു കിടക്കുന്ന രീതിയിലായിരുന്നു. വെള്ളപ്പാച്ചിലില്പെട്ട പെരുവന്താനം നിര്മലഗിരി വടശ്ശേരില് ജോജിയുടെ 44 മൃതദേഹവും ലഭിച്ചു. പുതുപ്പറമ്ബില് ഷാഹുലിന്റെ മകന് സച്ചു ഷാഹുലിനായി ഏഴ് തിരച്ചില് തുടരുന്നു. ഒഴുക്കില്പെട്ട ചേപ്ലാംകുന്നേല് ആന്സി സാബുവിനെയും 50 കണ്ടുകിട്ടിയിട്ടില്ല.മൃതദേഹങ്ങള് പോസ്റ്റ്മോര്ട്ടത്തിന് കാഞ്ഞിരപ്പള്ളി താലൂക്ക് ആശുപത്രിയിലേക്കും കോട്ടയം മെഡിക്കല് കോളജ് ആശുപത്രിയിലേക്കും മാറ്റി. പകല് മഴ കുറഞ്ഞത് രക്ഷാപ്രവര്ത്തനം കാര്യക്ഷമമാക്കി. കാണാതായവരെയെല്ലാം കണ്ടെത്തിയതോടെ കോട്ടയം ജില്ലയിലെ തിരച്ചില് അവസാനിപ്പിച്ചു. മരിച്ചവരുടെ കുടുംബത്തിന് അടിയന്തരസഹായമായി നാലുലക്ഷം രൂപ വീതം അനുവദിച്ചിട്ടുണ്ടെന്ന് റവന്യൂ മന്ത്രി കെ. രാജന് അറിയിച്ചു. മന്ത്രിമാരായ വി.എന്. വാസവന്, റോഷി അഗസ്റ്റ്യന്, ചീഫ് വിപ്പ് ഡോ. എന്. ജയരാജ് തുടങ്ങിയവര് ദുരന്തസ്ഥലത്തെത്തി രക്ഷാപ്രവര്ത്തനങ്ങള് ഏകോപിപ്പിച്ചു.ദേശീയ ദുരന്ത പ്രതികരണ സേനയുടെ ഓരോ ടീമുകളെ പത്തനംതിട്ട, ആലപ്പുഴ, ഇടുക്കി, എറണാകുളം, തൃശൂര്, മലപ്പുറം ജില്ലകളില് വിന്യസിച്ചിട്ടുണ്ട്. ഇതുകൂടാതെ 5 ടീമിനെക്കൂടി ഇടുക്കി, കോട്ടയം, കൊല്ലം, കണ്ണൂരും, പാലക്കാട് ജില്ലകളില് വിന്യസിക്കാനായി നിര്ദ്ദേശം നല്കിയിട്ടുണ്ട്.ഇന്നലെ ഇടുക്കി തൊടുപുഴ കാഞ്ഞാറില് കാര് ഒഴുക്കില്പെട്ട് യുവാവും യുവതിയും മരിച്ചു. കാഞ്ഞാര്മണപ്പാടി റോഡിലാണ് അപകടം. കൂത്താട്ടുകുളം കിഴകൊമ്ബ് അമ്ബാടി വീട്ടില് നിഖില് ഉണ്ണികൃഷ്ണന് 30, കൂത്താട്ടുകുളം ഒലിയപ്പുറം വട്ടിനാല് പുത്തന്പുരയില് നിമ കെ. വിജയന് 32 എന്നിവരാണ് മരിച്ചത്.കൂട്ടിക്കലിലെ കാവാലി, പ്ലാപ്പള്ളി എന്നിവിടങ്ങളിലും പൂഞ്ഞാര് തെക്കേക്കര പഞ്ചായത്തിലെ ചോലത്തടത്തുമാണ് ഉരുള് പൊട്ടിയത്. കൂട്ടിക്കലില് ഒറ്റപ്പെട്ട കുടുംബങ്ങളെ പുറത്തെത്തിക്കാന് വ്യോമസേനയുടെ സഹായം തേടി.തൃശൂര് ജില്ലയില് മഴ ശക്തം അതീവ ജാഗ്രത പാലിക്കണമെന്ന് കലക്ടര് തൃശൂര്: ജില്ലയില് വീണ്ടും മഴ ശക്തമായ സാഹചര്യത്തില് പുഴയോരത്തുള്ളവരും മണ്ണിടിച്ചില് സാധ്യതാ പ്രദേശങ്ങളില് താമസിക്കുന്നവരും അതീവ ജാഗ്രത പാലിക്കണമെന്ന് കലക്ടര് ഹരിത വി. കുമാര്. സുരക്ഷിത സ്ഥാനങ്ങളിലേക്ക് മാറാന് തയ്യാറാകണമെന്നും പ്രാദേശികമായി നല്കുന്ന നിര്ദേശങ്ങള് കര്ശനമായി പാലിക്കണമെന്നും കലക്ടര് പറഞ്ഞു.വെള്ളം കയറാനും മണ്ണിടിച്ചിലിനും സാധ്യതയുള്ള പ്രദേശങ്ങളില് നിന്ന് നേരത്തേ തന്നെ മാറിത്താമസിക്കാന് നിര്ദേശം നല്കിയിട്ടുണ്ട്. ശക്തമായ മഴയില് ജില്ലയിലെ അണക്കെട്ടുകളിലെയും പുഴകളിലെയും ജലനിരപ്പ് ഉയര്ന്നു കൊണ്ടിരിക്കുകയാണ്.പുഴകളിലെ ജലനിരപ്പ് പലയിടത്തും വാണിങ് ലെവലിന് അടുത്തെത്തി. അടിയന്തര സാഹചര്യങ്ങള് നേരിടുന്നതിന് റവന്യൂ, ഫയര് ആന്റ് റെസ്ക്യൂ, പൊലീസ്, കെഎസ്ഇബി തുടങ്ങിയ വിഭാഗങ്ങള് സജ്ജരാണ്. ഇവരുടെ നിര്ദ്ദേശങ്ങള് പാലിക്കാനും പൊതുജനങ്ങള് തയ്യാറാകണമെന്നും കലക്ടര് അറിയിച്ചു.പരീക്ഷകള് മാറ്റികണ്ണൂര് സര്വകലാശാല തിങ്കളാഴ്ച നടത്താനിരുന്ന രണ്ടാം വര്ഷ വിദൂരവിദ്യാഭ്യാസ ബിരുദ ഏപ്രില് 2021 പരീക്ഷകളും, ഐ.ടി പഠനവകുപ്പിലെ ഒന്നാം സെമസ്റ്റര് എം.എസ്.സി കമ്ബ്യൂട്ടര് സയന്സ് നവംബര് 2020 പരീക്ഷകളും മാറ്റിവെച്ചു. പുതുക്കിയ തീയതി പിന്നീട് അറിയിക്കും. തലശേരി കാമ്ബസിലെ ഒന്നാം സെമസ്റ്റര് എം.ബി.എ പരീക്ഷകള്ക്ക് മാറ്റമില്ല.കാലിക്കറ്റ് സര്വകലാശാല നാളെ ഒക്ടോബര് 18 നടത്താനിരുന്ന എല്ലാ പരീക്ഷകളും മാറ്റിവെച്ചു. പുതുക്കിയ തീയതി പിന്നീടറിയിക്കും.കേരള സര്വകലാശാല നാളെ 18102021 നടത്താന് നിശ്ചയിച്ചിരുന്ന തിയറി, പ്രാക്ടിക്കല്, എന്ട്രന്സ് തുടങ്ങി എല്ലാ പരീക്ഷകളും മാറ്റിവച്ചു. പുതുക്കിയ തിയതി പിന്നീട് അറിയിക്കും. മറ്റു ദിവസത്തെ പരീക്ഷകള്ക്ക് മാറ്റമില്ല. നാളെ ഒക്ടോബര് 18 നടത്താനിരുന്ന എച്ച്.ഡി.സി പരീക്ഷയും മാറ്റിവെച്ചു പുതിയ തീയതി പിന്നീട് അറിയിക്കുമെന്ന് സംസ്ഥാന സഹകരണ യൂണിയന് പരീക്ഷാ ബോര്ഡ് സെക്രട്ടറി അനിത ടി. .ബാലന് അറിയിച്ചു. മഹാത്മ ഗാന്ധി സര്വകലാ ശാല തിങ്കളാഴ്ച ഒക്ടോബര് 18 നടത്താനിരുന്ന എല്ലാ പരീക്ഷകളും മാറ്റി. പുതുക്കിയ തീയതി പിന്നീട് അറിയിക്കും.